

LĒMUMS

Ādažos, Ādažu novadā

2024. gada 25. jūlijā **Nr.** **294**

**Par izmaiņām Ādažu vidusskolas un Carnikavas pirmsskolas izglītības iestādes “****Riekstiņš” struktūrā**

Ādažu novada pašvaldības dome izskatīja Carnikavas pirmsskolas izglītības iestāde “Riekstiņš” (turpmāk – CPII) vadītājas iesniegumus (reģ. Nr. ĀNP/1-21-2/24/156 un reģ. Nr. ĀNP/1-21-2/24/190) par izmaiņām iestādes struktūrā.

Ar pašvaldības domes 2024. gada 30. maija lēmumu Nr. 216 “Par izglītojamo skaita palielināšanu PII “Riekstiņš” tika nolemts par palielināt uzņemamo bērnu skaitu CPII.

Veicot grupu komplektāciju 2024./2025. mācību gadam, CPII uzņemamo izglītojamo vecums aktuālajā rindā ir no 1,6 līdz 3 gadiem, t.i., ir nepieciešams veidot jaunu jaunākā vecuma grupu. Atbilstoši izglītojamo vecumam, higiēnas normu ievērošanai un kvalitatīva izglītības procesa nodrošināšanai šajā grupā nepieciešams izveidot jaunu amata vietu “Skolotāja palīgs” no 2024. gada 1. septembra. Vienlaikus, lai nodrošinātu pedagogu palīgu darba nepārtrauktību un aizvietošanu CPII grupās citu pedagoģisko darbinieku prombūtnes laikā, ir nepieciešams izveidot jaunu amata vietu “Skolotāja palīgs” no 2024. gada 1. septembra.

Ar pašvaldības domes 2023. gada 28. decembra lēmumu Nr. 498 “Par bērnu skaitu izmaiņām Ādažu vidusskolas pirmsskolas grupās” tika nolemts ĀVS pirmsskolā samazināt grupu skaitu, samazinot 2 grupas, respektīvi, no 2024. gada 1. septembra ir jāslēdz 4 pirmsskolas izglītības skolotāju un 2 pirmsskolas skolotāja palīga amata vietas, kas kopā veido 39 378 *euro* ietaupījumu pašvaldības budžetā.

CPII jaunu amatu uzturēšanai ietekme uz pašvaldības budžetu no š.g. septembra līdz decembrim būs 9536*euro* (alga, sociālās garantijas un nodokļi), un to ir iespējams finansēt, pārceļot līdzekļus no Ādažu vidusskolas budžeta tāmes finanšu līdzekļiem. 2025. gadā ietekme uz pašvaldības budžetu būs 32 181,68 *euro*.

Pamatojotiesuz Pašvaldību likuma 10. panta pirmās daļas 14.punktu, Valsts un pašvaldību institūciju amatpersonu un darbinieku atlīdzības likuma 2. panta pirmās daļas 14. punktu, 5. panta pirmās daļas 2., 4., 7., 8., 10. punktu un 7. panta ceturto daļu, Ministru kabineta 2022. gada 26. aprīļa noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, pašvaldības Amatu klasificēšanas darba grupas 04.07.2024. atzinumu, kā arī Finanšu komitejas 17.07.2024. atzinumu, Ādažu novada pašvaldības dome

**NOLEMJ:**

1. Ar 2024. gada 1. septembri slēgt Ādažu vidusskolas pirmsskolā:
   1. divas amata vietas “Pirmsskolas skolotāja palīgs”;
   2. četras amata vietas “Pirmsskolas izglītības skolotājs”.
2. Ar 2024. gada 1. septembri izveidot Carnikavas PII “Riekstiņš” divas amata vietas “Skolotāja palīgs”, profesijas kods *5312 01*, saime 33, līmenis I, algu grupa 4, mēnešalga 930 *euro*.
3. Lēmuma 1. punkta izpildei:
   1. veikt grozījumus Ādažu novada pašvaldības domes 28.12.2023. lēmuma Nr. 499 “Par pašvaldības amatpersonu un darbinieku mēnešalgām 2024. gadā” 12. un 14. pielikumā (pielikumā);
   2. pašvaldības Centrālās pārvaldes Finanšu nodaļai 2. punkta izpildei pārcelt 9536 *euro* no Ādažu vidusskolas 2024. gada budžeta tāmes sadaļu 0952 (algu fonds) uz PII “Riekstiņš” 2024. gada budžeta tāmes sadaļu 0901 (algu fonds).
4. Pašvaldības Centrālās pārvaldes Grāmatvedības nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU